जयपुर. के थानागाजी में एबीवीपी जिला संयोजक से मारपीट और शिकायत पर उन्हीं को हवालात में डालने के मामले को लेकर विपक्ष प्रदेश की कानून-व्यवस्था का मुद्दा उठा दिया। इस दौरान विपक्षी सदस्यों ने भाजपा विधायक चंद्रकांता मेघवाल के साथ पिछले दिनों कोटा में हुई कथित मारपीट की घटन, शिक्षा राज्य मंत्री वासुदेव देवनानी और खंडार में एक दलित परिवार के पलायन का मामला भी उठाया गया। इसको लेकर सदन में कुछ देर तक हंगामा भी हुआ। अध्यक्ष कैलाश मेघवाल ने विपक्षी सदस्यों की ओर से उठाए गए मुद्दों को सदन की कार्रवाई से हटवा दिया।
कांग्रेसियों ने उठाया कानून व्यवस्था का मुद्दा
किशनगढ़बास ने भाजपा विधायक रामहेत यादव ने शून्य काल में बताया कि अलवर में एबीवीपी के प्रदेश सह संयोजक रजनीश जैमन पांच दिन से अनशन पर बैठे हैं। क्योंकि, थानागाजी थाने में न केवल एबीवीपी के जिला संयोजक से मारपीट की गई बल्कि, शिकायत कराने पर उन्हीं को हवालात में डाल दिया। उन्होंने गृह मंत्री से थानेदार को हटाने की मांग रखी। इस बीच कांग्रेस सदस्यों ने कानून-व्यवस्था का मुद्दा उठाया। विधायक किरोड़ीलाल मीणा ने खंडार में दलित परिवार पर दंबगों की कार्रवाई का मुद्दा उठा दिया। इस बीच भाजपा विधायक भागीरथ चौधरी ने देवनानी को धमकी भरा पत्र मिलने का मामला उठाया। हंगामा इतना बढ़ गया कि अध्यक्ष ने विपक्षी सदस्यों की ओर से उठाए गए मुद्दों को कार्रवाई से हटवा दिया।
कटारिया ने दिया सभी मसलों का जबाव
गृह मंत्री गुलाब चंद कटारिया ने कहा कि कानून सबके लिए समान है। थानागाजी में कानून तोड़ने की घटना में एसपी से बात की गई है। पुलिस द्वारा केस दर्ज कार्रवाई की जाएगी। कटारिया ने कहा कि देवनानी को जो धमकी भरा पत्र मिला था उस पर आईजी एवं एसपी कार्रवाई कर रहे हैं। उन्होंने खंडार में गुर्जर लड़की की गुमशुदगी की घटना के बारे में बताया कि पुलिस ने रिपोर्ट दर्ज करने के तुरंत बाद ही कार्रवाई शुरू कर दी थी।
चंद्रकांता को राठौड़ ने रोका : किरोड़ी
राजपा विधायक डा. किरोड़ीलाल मीणा ने शुक्रवार को सदन में संसदीय कार्यमंत्री पर आरोप लगाया कि विधायक चंद्रकांता मेघवाल को सदन में आने से रोका जा रहा है। एक दलित महिला के साथ अन्याय हो रहा है। हालांकि राजेंद्र राठौड़ इस आरोप का खंडन करते रहे। उधर विधानसभा अध्यक्ष ने डा. किरोड़ीलाल मीणा को बोलने की अनुमति नहीं दी। इसके बावजूद डा. किरोड़ीलाल मीणा बोलते रहे कि कुछ दंबगों ने लड़की भगाने के विवाद पर सवाई माधोपुर में खंडार, कचनारी गांव को खाली करा दिया है। ये दलितों का गांव है। इसकी आबादी 500 के आस-पास है।
इसकी आबादी 500 के आसपास है। लोग गांव छोड़कर भागे हुए हैं और घरों में मवेशी बंधे हुए हैं।
जोगाराम अब सभापति पैनल में
विधानसभा के सभापति पैनल में शुक्रवार को जोगाराम पटेल को शामिल किया गया। अब सभापति पैनल में ज्ञानचंद पारख, घनश्याम तिवाड़ी, प्रद्युम्नसिंह और जोगाराम पटेल शामिल है। किरण माहेश्वरी के मंत्री बनने के बाद एक स्थान खाली हो गया था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva